เวทมนตร์

## เวทมนตร์ที่ได้รับการบันทึก

แบ่งเป็น 5 ประเภทใหญ่ , 4 ประเภทจะมีหรือไม่มีก็แล้วแต่บุคคล , อีก 1 ประเภทเป็นเวทพื้นฐานที่ทุกคนสามารถใช้ได้

### **เวทธาตุ**

เวทธาตุเป็นเวทที่หาได้ทั่ว ๆ ไปในโลกใบนี้ผู้ครองจะมีพลังธรรมชาติในตัวโดยปกติจะมี 7 ธาตุหลักดิน , น้ำ , ลม , ไฟ , แสง , มืดและเสียง

กระนั้นก็ไม่ได้แปลว่าไม่มีผู้ครองธาตุที่เกิดจากการผสมของธาตุหลักเลย ยังคงสามารถเห็นได้เป็นประปราย โดยปกติเวทธาตุไม่มีการกำหนดตายตัวว่าพวกเขาจะเด่นด้านโจมตี หรือซัพพอร์ท ต่อให้เวทเป็นไฟเหมือนกัน คนหนึ่งอาจเป็นโจมตี อีกคนอาจกลายเป็นซัพได้ ขึ้นอยู่กับรูปแบบของชื่อผู้ครอง หนึ่งคนสามารถใช้ธาตุได้มากกว่าหนึ่งธาตุมิใช่เรื่องแปลกใหม่

### **เวทอัญเชิญ**

จะสามารถอัญเชิญสัตว์ธรรมดา, สัตว์วิเศษ , หรืออสูรนั้นขึ้นอยู่ผู้ครองเองว่าได้รับพลังประเภทไหนมา

เวทอัญเชิญมักถูกมองในด้านลบมากกว่าเวทอื่น เนื่องจากยุคอารยธรรมล่มสลายเวทอัญเชิญถูกใช้ในการสู้รบ และการทำลายเมืองเป็นหลัก โดยปกติหากสัตว์วิเศษหรืออสูรในเวทอัญเชิญประเภทไร้สติปัญญาหรือขาดพันธสัญญากับผู้ครองมักออกมาในรูปแบบถูก จำกัด พื้นที่ส่วนใหญ่เวทอัญเชิญไม่เหมาะกับพื้นที่แคบ

กระนั้นใช่ว่าสัตว์ หรืออสูรทุกชนิดจะควบคุมได้ง่าย ผู้ครองกับสัตว์หรืออสูรมีจิตที่เชื่อมต่อกันนิด ๆ หน่อย ๆ ทำให้บางคราพวกมันมักทำตามอารมณ์ผู้ครองมากกว่าสามัญสำนึก หากมิใช่สัตว์อสูรระดับสูงผู้ครองหนึ่งคนจะสามารถเรียกสัตว์อสูรหลายตัวพร้อมกัน

นอกจากนี้ร่างกายผู้ครองเวทอัญเชิญค่อนข้างอ่อนแอหากนำไปเทียบกับเวทอื่น ๆ เพราะพลังเวทส่วนใหญ่ถูกใช้กับสัตว์อสูรจนหมดโดยปกติพวกเขาไม่ถืออาวุธ เว้นแต่มีเหตุจำเป็น

### **เวทห้วงเวลา**

เวทเกี่ยวข้องกับเวลาทั้งหมดทั้งมวล หยุดเวลา วาร์ป หายตัว มองเห็นอนาคต เป็นพลังที่หายากที่สุดในกลุ่มเวท มีประโยชน์ในหลาย ๆ ด้าน ทว่ามีพลังในการโจมตีค่อนข้างต่ำเมื่อเทียบกับเวทอื่น เพราะเป็นประเภทก่อกวนเสียมากกว่า อีกทั้งเงื่อนไข , ขอบเขตการใช้ฝึกฝนได้ยากกว่าเวทอื่น ๆ

ผู้ครอบครองเวทห้วงเวลาที่สมบูรณ์บางรายมีรูม่านตาคล้ายฟันเฟือง

### **ร่างจำแลง**

เวทปรับเปลี่ยนร่างกายไม่ว่าจะเปลี่ยนเป็นสัตว์ชนิดอื่น เปลี่ยนเป็นเทพปีศาจหรือแม้กระทั่งเปลี่ยนแค่รูปลักษณ์ภายนอก ร่างจำแลงไม่ใช่เวทหายาก แต่ด้วยความมีข้อจำกัด เรื่องปริมาณเวท ส่งผลให้มีเพียงไม่กี่คนเท่านั้นที่ใช้มันได้เป็นเวลานาน ร่างจำแลงมีความสามารถเฉพาะตัว (บางครั้งความสามารถนั่นอาจคล้ายเวทธาตุ) ร่างจำแลงสามารถคร่าชีวิตผู้ครองได้ หากไม่รู้จักลิมิตของตนเอง นอกจากนี้ผู้ครองร่างจำแลงส่วนใหญ่ ไม่สามารถถืออาวุธอื่นได้ นอกจากอาวุธที่ถูกพันธะกับเวทเอาไว้ แต่ก็มีจำนวนน้อยที่ไร้อาวุธพันธะ

### **เวทพื้นฐาน**

หมายถึงเวททั่วๆไป เช่น ยกสิ่งของ จัดของหรือหลาย ๆ อย่างที่ถูกนำมาใช้ในชีวิตประจำวัน กรณีเวทรักษา เดิมทีทุกคนสามารถใช้ได้ก็จริง แต่เป็นระดับรักษาแผลเล็ก ๆ น้อย ๆ ไม่สามารถใช้ได้แบบต่อเนื่อง มีเพียงไม่กี่คนที่สามารถใช้รักษาอาการบาดเจ็บหนัก รวมทั้งใช้ได้ต่อเนื่องโดยปริมาณเวทลดเพียงเล็กน้อย

## เวทที่ไม่ได้รับการบันทึก

### **เวทดัดแปลง**

พื้นฐานมาจากเวทประเภทใดประเภทหนึ่ง หรือหลายประเภทรวมกัน ถูกดัดแปลงให้กลายเป็นเวทใหม่ ผู้ใช้เวทดัดแปลงต้องได้รับการฝึกฝนตั้งแต่เด็ก เป็นเวทที่จับทางได้ยาก ใช้ความชำนาญสูงกว่าเวทประเภทอื่น ปัจจุบันผู้ที่ใช้เวทนี้ได้มีน้อยมาก เวทนี้ต่อให้เข้าใกล้แท่นหนังสือมากเพียงใดก็ตาม แท่นหนังสือเหล่านั้นจะไม่มีปฏิกิริยาตอบรับหรือไม่มีสิ่งบ่งบอกว่าพวกเขาครองสามารถใช้เวทดัดแปลงได้

### **คำสาปบรรพกาล**

กลุ่มเวทปริศนาที่ปรากฏตัวเพียงน้อยนิด แม้ถูกจัดเป็นประเภทย่อยของเวทดัดแปลง แต่ดูเหมือนว่ามีหลายอย่างที่ทำให้คำสาปบรรพกาลแตกต่างด้วยจำนวนผู้ครองนั้นปรากฏแบบ จำกัด และปลีกตัวออกจากสังคมสิ่งมีชีวิต ส่งผลให้ไม่อาจค้นคว้าเกี่ยวกับมันได้

คำสาปบรรพกาลไม่ใช่ชื่อจริง ๆ ไม่มีใครรู้เลยด้วยซ้ำว่าควรเรียกผู้ครองกลุ่มนี้ว่าเช่นไร ไม่มีใครรับรู้ว่าผู้ครองเวทมีจำนวนกี่คน กระนั้นมีความเชื่อว่าผู้ครองเวทกลุ่มนี้มีพลังมหาศาลจนไม่อาจจินตนาการได้

ช่างน่าแปลกที่ผู้ครองคำสาปบรรพกาลปรากฏตัวในประวัติศาสตร์สิ่งมีชีวิตเพียงแค่ช่วงสั้น ๆ แม้ว่ามหาสงครามบนโลกาเกิดขึ้นกว่า 4 ครั้งแล้วก็ตาม พวกเขาไม่เคยกลายเป็นคนที่มีความสำคัญ

ครั้งอดีตนักเวทอาวุโสจำนวนหนึ่งต่างออกความเห็นว่าเวทประเภทนี้ควรแยกออกเป็นอีกประเภท แต่สุดท้ายกลับมีการถกเถียงว่าแท้จริงแล้วคำสาปบรรพกาลมีจริงหรือไม่ หรือเป็นแค่สิ่งที่นักเวทอาวุโสจินตนาการขึ้นมาเอง

คำสาปบรรพกาลมีพลังมหาศาลจริง ๆ หรือ? บางครั้งคำสาปนี้อาจถูกสร้างขึ้นมาเพื่อให้บางอย่างบรรลุผล

### **เนโครเมนเซอร์**

ส่วนผสมระหว่างอัญเชิญและหัวงเวลาส่วนใหญ่ปรากฏในสายเลือดโบราณ แต่ก็มีบ้างที่ผู้ครองหาใช่สายเลือดเก่าแก่ ความสามารถของพวกเขาค่อนข้างแหกกฎธรรมชาติ หากเนรโครเมนเซอร์ปรากฏตัวในยุคปัจจุบัน มักถูกกักตัวเอาไว้เพื่อมิให้สร้างเรื่อง มันอาจเป็นความจริงที่ไม่มีการใครอยากยอมรับที่เนโครเมนเซอร์ส่วนใหญ่มักมาพร้อมอาการป่วยจิตหรือแนวคิดแสนประหลาดและอันตรายขั้นสุด

ข้อถกเถียงที่ยังไม่ได้รับการยืนยัน – ผู้ครองเวทรักษาสามารถกลายเป็นเนโครแมนเซอร์ได้ โดยการรักษาคนที่ตายหรือรักษาศพให้ฟื้นขึ้นช่วงสั้น ๆ แต่แนวคิดนี้ยังไม่ได้รับการยอมรับอย่างเป็นทางการ เนื่องจากผู้ครองเวทรักษาไม่สามารถควบคุมศพด้วยตนเองได้

## อ้างอิง

1. ↑ - ข้อมูลในเรื่อง [ Update 04/04 l แก้ไขข้อมูลบางส่วน ] -